EM guldet i herrehåndbold kommer belejligt for turismen i Aalborg. For Joachim Boldsen er på forsiden i et nyt turismemagasin, som VisitAalborg i disse dage sender på gaden. - Jeg er vild med Aalborg! Det forkynder Joachim Boldsen på forsiden af 2008 udgaven turistmagasinet "Aalborgplus", som turistorganisationen VisitAalborg udgiver. Og de allerførste eksemplarer af magasinet forlod trykkeriet -  på selvsamme dag, som Joachim Boldsen og hans holdkammerater på herrelandsholdet i håndbold kom hjem til Danmark efter at have vundet EM . En perfekt - og heldig - timing for os, siger marketingschef i VisitAalborg, Peter Asboe-Hermansen. - Vi lavede interviewet med Joachim Boldsen i begyndelsen af december. I interviewet fortæller Joachim Boldsen, at han er faldet for Aalborg, fordi byen har storbyatmosfære - samtidigt med at den har den lille bys afslappede charme, fortæller Peter Asboe-Hermansen.

Opsummering:
Turistmagasin sikrede sig interview med Joachim Boldsen inden EM - nu skal de på gaden